VIEŠOSIOS ĮSTAIGOS ŠAKIŲ LIGONINĖS 2025 METŲ VEIKLOS ATASKAITA

I. Informacija apie įstaigos vadovą.

Įstaigos vadovas – direktorius Ignas Sadauskas dirba pagal 2023 m. liepos 5 d. darbo sutartį Nr. DS -60, sudarytą su Šakių rajono savivaldybės meru.
Vadybinio darbo sveikatos priežiūros įstaigose stažas – 8 metai. 2012 m., baigęs Lietuvos sveikatos mokslų universitetą ir įstojęs į vidaus ligų rezidentūrą, dirbo gydytoju priėmimo-skubiosios pagalbos skyriuje VšĮ Šakių ligoninėje (toliau – ligoninė). Po rezidentūros baigimo nuo 2017 m. dirbo Jurbarko ligoninėje Priėmimo skubios pagalbos skyriaus vedėju ir vidaus ligų gydytoju.
Per ataskaitinius metus aktyviai dalyvavo Lietuvos ligoninių asociacijos (toliau – LLA) veikloje, tapo LLA tarybos nariu. Organizavo vieną iš LLA susitikimų Šakių rajone.
2025 02 28  dalyvavo 8 akademinių valandų trukmės vadovų mokymuose. 
2025 08 – 09 mėn. vyko į 14 dienų trukmės stažuotę Ukrainoje, kur susipažino su sveikatos priežiūros sistemos veikla karo sąlygomis.
2025 metų spalio 10–11 dienomis dalyvavo Kauno klinikų vadovų mokymuose „Auginanti lyderystė: nuo vizijos iki bendrų tikslų“ .
2025 metų spalio mėnesį dalyvavo 3 dienų trukmės tarptautiniuose taktinės medicinos mokymuose - pratybose Lietuvoje.
  
II. Įstaigos tikslai ir pagrindinės veiklos kryptys.

 Ataskaitiniais metais, atsižvelgiant į rajono gyventojų poreikius, Sveikatos apsaugos ministerijos ir Valstybinės ligonių kasos rekomendacijas ir prioritetines sritis, buvo didinamos dienos chirurgijos, dienos stacionaro, ambulatorinių paslaugų apimtys, tačiau per metus anksčiau minėtos paslaugos buvo išbrauktos iš prioritetinių paslaugų sąrašo. 
Siekiant plėsti akių chirugijos ir ambulatorinių konsultacijų apimtis, įdarbintas gydytojas specialistas  (oftalmologas).
Pasirašyta sutartis dėl rezidentūros studijų finansavimo su įsipareigojimu dirbti ligoninėje po rezidentūros baigimo su būsimu gydytoju anesteziologu-reanimatologu, pasinaudojant specialistų pritraukimo į regionus programa.
Aktyviai dalyvaujama Europos Sąjungos finansuojamame projekte apmokant būsimų slaugytojų slaugos studijas ir skiriant stipendijas (4 slaugytojos). Kartu su savivaldybe finasuojamos dar 3 šiuo metu dirbančių slaugytojų padėjėjomis dirbančių darbuotojų slaugos studijos.
Įsigytas naujas anestezijos aparatas, 2 nauji dirbtinės plaučių ventiliacijos aparatai.
Atnaujinta didžioji dalis ligoninės lovų (75 vnt.).
Atliktas remontas konsultacijų skyriuje iš ankstesniais metais vykusio sveikatos centro kūrimo projekto lėšų.
Atliktas patalpų remontas dalyje slaugytojų persirengimo patalpų.
Nuolatinis administracijos veiklos tikslas yra reikiamų specialistų paieška darbui ligoninėje, personalo darbo apmokėjimo klausimai.

2025-ųjų metų pradžioje ligoninėje dirbo 282 darbuotojai, pabaigoje – 274, iš jų: 235 moterys ir 39 vyrai. Per ataskaitinį laikotarpį ligoninėje dirbo 70 gydytojų ir 100 slaugytojų. 
Per ataskaitinį laikotarpį ligoninėje buvo 118 lovų, iš jų – 63 palaikomojo gydymo ir slaugos profilio lovos.
2025 metais stacionare gydyti 2750 pacientai (2024 m. – 2888 pacientų). 
Stacionare per 2025 metus mirė 203 ligoniai, iš jų – 74 gydyti palaikomojo gydymo ir slaugos profilyje. Stacionaro aktyvaus gydymo profilio letališkumo rodiklis – 5,8. Bendras mirtingumas su palaikomojo gydymo ir slaugos profiliu – 7,3. Ligoninėje per metus stacionaro sąlygomis atlikta 1214 operacijų ir 526 ambulatorinės operacijos.

III. Informacija apie veiklos užduočių vykdymą.

       2025 metams buvo nustatytos įstaigai veiklos užduotys, kurių vykdymas aptartas šioje veiklos ataskaitoje. Apie užduočių įvykdymą informacija pateikiama lentelėje:
        Viešosios įstaigos Šakių ligoninės 2025 metų veiklos užduočių įvykdymas – ir ligoninės internetiniame puslapyje www.ligonine.com.

Viešosios įstaigos Šakių ligoninės 2025 metų veiklos užduočių įvykdymas

	Eil.
 Nr.
	Veiklos rodikliai 
	Siektina reikšmė
	
Įvykdymas

	I
	Finansinių rodiklių grupė:
	

	1.
	Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)
	Būti nenuostolingai
	
+67819

	2.
	Naujų papildomų finansavimo šaltinių pritraukimas/projektų vykdymas
	
Ne mažiau nei 2 sutartys per metus

	
3

	3.
	
Konsoliduotų viešųjų pirkimų skaičius	
	Ne mažiau kaip 2
	
2

	II
	Pacientų pasitenkinimo rodiklių grupė:
	

	1.
	Pacientų pasitenkinimo ASPĮ teikiamomis asmens sveikatos priežiūros paslaugomis lygis
	Ne mažiau kaip 95 proc.
	
96 %

	2.
	ASPĮ įtraukta į Skaidrių asmens sveikatos priežiūros įstaigų sąrašą
	ASPĮ įtraukta į Skaidrių asmens sveikatos priežiūros įstaigų sąrašą
	
Įtraukta

	III
	Darbuotojų pasitenkinimo rodiklių grupė:
	

	1.
	ASPĮ darbuotojų kaitos rodiklis
	Ne daugiau nei 10 proc. per metus
	9,71 %

	2. 
	ASPĮ patirtos sąnaudos asmens sveikatos priežiūros, visuomenės sveikatos priežiūros ir farmacijos specialistų (toliau – specialistai) profesinės kvalifikacijos tobulinimui
	Ne mažiau kaip 0,5 proc. ASPĮ darbo užmokesčio sąnaudų, neįskaitant darbdavio socialinio draudimo įmokų
	

0,51 %

	3.
	ASPĮ gydytojų ir slaugytojų darbo užmokesčio santykis
	ASPĮ slaugytojo vidutinis darbo užmokestis ne mažesnis kaip 0,5 proc. ASPĮ gydytojo vidutinio darbo užmokesčio.
	

0,44 %

	IV
	Turinio rodiklių grupė:
	
	

	1.
	ASPĮ slaugytojų ir gydytojų etatų santykis
	ASPĮ vienam gydytojo etatui tenka 2,0 slaugytojo etatai
	
2,0

	2.
	Smurto ir priekabiavimo prevencijos politikos įgyvendinimo veiksmų planų įgyvendinimas
	Ne mažiau kaip 50 proc.
	
91 %

	3.
	Nepageidaujamų įvykių ASPĮ registravimas
	ASPĮ registruoja nepageidaujamus įvykius ir yra nustačiusi nepageidaujamų įvykių stebėsenos ir valdymo tvarką
	Registruoja ir yra parengta tvarka

	V
	Kiti rodikliai:
	
	

	1.
	Duomenų teikimas Išankstinėje pacientų registracijos informacinėje sistemoje (toliau- IPR IS)
	80 proc. ASPĮ registracijų specializuotoms ambulatorinėms asmens sveikatos priežiūros paslaugoms gauti atliekama per IPR IS
	
93 %

	2.
	Asmens sveikatos priežiūros įstaiga IPR IS iki einamojo mėnesio 25 dienos skelbia ne mažiau kaip keturių mėnesių paslaugų teikimo vizitų laikus
	Ateinantiems 4 mėnesiams ASPĮ paskelbia ne mažiau kaip 80 proc. praėjusių 4 mėnesių paskelbtų vizitų laikų
	

Paskelbia



IV. Pagrindiniai finansiniai rodikliai.

               Per 2025 metus įstaigos dirbantieji sumokėjo 1162506 Eur fizinių asmenų pajamų mokesčio.
               Per ataskaitinį laikotarpį ligoninei iš savivaldybės biudžeto buvo skirta 34152 Eur. Šios lėšos  panaudotos trūkstamos kvalifikacijos specialistų pritraukimui.
               Analizuojant darbuotojų darbo užmokesčio tendencijas pažymėtina, kad ataskaitiniais metais gydytojų darbo užmokestis vidutiniškai didėjo 21 %, slaugytojų – 14,3 %.
 Lentelė: Vidutinis darbo užmokestis. 



       Per ataskaitinį laikotarpį įstaiga uždirbo 8707390 Eur. Iš jų 8594312 Eur gauta iš Privalomojo sveikatos draudimo fondo (PSDF). Kitos lėšos 113078 Eur gautos  už mokamas paslaugas iš juridinių ir fizinių asmenų. Įstaigos debitorinis įsiskolinimas iš ligonių kasų ataskaitinio laikotarpio pabaigai buvo 928654 Eur.
        Įstaigos veiklos rezultatas per finansinius metus – teigiamas 67819.
        Ligoninės išlaidų struktūroje didžiausią dalį sudarė darbo užmokestis su socialinio draudimo mokesčiu – 7098243 Eur, tai sudarė 80,6 % įstaigos sąnaudų ir lyginant su 2025 metais padidėjo 0,9  %.
Lentelė:  Šakių ligoninės išlaidų struktūra (procentais).

	
	2023 m.
	2024 m.
	2025 m.

	DARBO UŽMOKESTIS 
	79,4
	79.7
	80,6

	KITOS IŠLAIDOS
	20,6
	20,3
	19,4

	Medicinos reikmenys
	6,5
	6,4
	5,9

	Mityba 
	1.2
	1,0
	1,0

	Šildymas 
	1,9
	1,0
	1.22

	Elektra
	0,9
	1,7
	0,5

	Kitos prekės ir patarnavimai
	
10,1
	
10,2
	
10,78


          
          Per 2025 metus ligoninė įsigijo ilgalaikio turto už 497673 Eur.
          Vidiniai įstaigos rezervai užtikrinant tokią, kokia dabar yra paslaugų apimtis bei kokybė, yra panaudoti optimaliai.

V. Veiklos tobulinimo perspektyvos.

Šiuo ataskaitiniu laikotarpiu pavyko išlaikyti pagrindinius ligoninės stacionaro skyrius ir užtikrinti kokybišką reikalingiausių rajono gyventojams specialistų – konsultantų darbą.
Naujuoju ataskaitiniu laikotarpiu išlieka toks pat svarbus uždavinys – užtikrinti ligoninės licencijoje numatytas asmens sveikatos priežiūros stacionarines ir specializuotas ambulatorines paslaugas ir didinti jų prieinamumą gyventojams, pagrindinį dėmesį sutelkiant į esamų chirurgijos ir reanimacijos - intensyvios terapijos skyrių išsaugojimą.
Dalyvaujant projekte pagal regioninę pažangos priemonę Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ planuojamas paliatyvios slaugos skyriaus atidarymas, suremontuojant ir pritaikant esamas ligoninės 5 aukšto patalpas. 
Paskutiniu metu vis didėjant įtampai dėl galimų grėsmių, svarbu užtikrinti kuo didesnį įstaigos autonomiškumą, kuris būtų ir ekonomiškai pagrįstas. 
2026 metais bus įrengtas deguonies generatorius.
Planuojamas elektros generatoriaus ir automatinės perjungimo sistemos įsigijimas.
Esant finansinių galimybių būtų tikslingas skalbyklos atnaujinimas, tai leistų taupyti lėšas ir užtikrintų įstaigos autonomiškumą.
Nemažiau reikšmingas vandens gręžinio ir alternatyvios šildymo sistemos įrengimas.

VI. Kita informacija.

Ateityje išlieka svarbūs steigėjo paramos ligoninei ir atsakomybės dėl dabar turimų stacionarinių gydymo profilių išlaikymo klausimai. Perspektyvoje vis sunkiau pavyks išlaikyti balansą tarp nepakankamų paslaugų įkainių, sutartinių sumų iš PSDF biudžeto ir vis didėjančių darbuotojų lūkesčių dėl atlyginimo augimo, kuriuos įtakoja pasirašytos kolektyvinės sutartys, neįvertinus finansinių PSDF galimybių.


Direktorius                                                                                                                   Ignas Sadauskas

Vidutinis darbo užmokestis
Gydytojai	2021	2022	2023	2024	2025	2625	2970	3416	3844	4868	Slaugos personalas	2021	2022	2023	2024	2025	1280	1354	1620	1851	2159	Kitas personalas	2021	2022	2023	2024	2025	953	1030	1290	1459	1612	Metai

